طوق الحمامہ

طوق الحمامہ ابن حزم اندلسی کی تصنیف ہے جو گیارہویں صدی عیسوی کے دوسرے عشرے میں مکمل ہوئی۔ یہ کتاب محبت و عشق پر مبنی اسرار و رموز پر لکھی گئی ہے۔

 جائزہ 
ابن حزم اندلسی علم الہیات و فلسفہ اور قانون و فقہ میں اعلیٰ مقام رکھتے ہیں۔ اُن کی دیگر تصانیف کی نسبت طوق الحمامہ محبت و عشق کے اسرار و رموز پر مبنی کتاب ہے جو 413ھ/ 1022ء میں مکمل ہوئی۔ابن حزم اندلسی کی صرف یہی ایک کتاب ہے جو عربی ادب پر تحریر کی گئی ہے۔Hitti, Philip K.; Pétrof, D. K.; Nykl, A. R.; Petrof, D. K. (مارچ 1932)۔ "Review"۔ Journal of the American Oriental Society۔ American Oriental Society, p. 58.

دراصل یہ ایک مقالہ ہے جس کا بیشتر مواد افلاطون کی کتاب فائیڈرس سے اخذ کیا گیا ہے۔ کتاب پر طائرانہ نظر دوڑائیں تو ابن حزم اندلسی کی نفسیاتی کیفیات کا اظہار بھی ہوتا ہے۔ کتاب کے آغاز میں ہی اُن کے لڑکپن کی حسِ جمالیات پڑھنے کو ملتی ہیں۔Lois A. Giffen, "Ibn Hazm and the Tawq al-Hamama. Taken from The Legacy of Muslim Spain، pg. 424. Ed. سلمی خدرہ جایوسی۔ لائڈن: Brill Publishers، 1994.

 اشاعت و ترجمہ 
اِس کتاب کا اولاً انگریزی ترجمہ A. R. Nykl نے 1931ء میں کیا اور یہ ترجمہ مارچ 1932ء میں اورئینٹل انسٹیٹوٹ شکاگو سے شائع ہوا۔ بعد ازاں دوسرا انگریزی ترجمہ آرتھر جان اربری نے 1951ء میں شائع کیا۔

 مزید دیکھیے 
 ابن حزم اندلسی
 افلاطون
 فائیڈرس
 آرتھر جان اربری
 عربی ادب
 جامعہ لائیڈن کتب خانہ، نیدر لینڈز

 حوالہ جات 

زمرہ:1022ء کی کتابیں
زمرہ:تاریخ
زمرہ:گیارہویں صدی کی عربی کتب
زمرہ:عربی ادب میں عشق
زمرہ:قرون وسطی کا عربی ادب